PFขายหุ้นกู้2ปีจ่ายดอก6.05%
พร็อพเพอร์ตี้เพอร์เฟคใจดี แจกดอกเบี้ย 6.05% หุ้นกู้ 2 ปี มูลค่า 2,000 บาท เปิดขาย 24-27 มิ.ย. ที่กรุงไทย
29 ต.ค. 2565

พร็อพเพอร์ตี้เพอร์เฟคใจดี แจกดอกเบี้ย 6.05% หุ้นกู้ 2 ปี มูลค่า 2,000 บาท เปิดขาย 24-27 มิ.ย. ที่กรุงไทย
น.ส.ศิริรัตน์ วงศ์วัฒนา รองประธานเจ้าหน้าที่กลุ่มสนับสนุน บริษัท พร็อพเพอร์ตี้ เพอร์เฟค (PF) เปิดเผยว่า บริษัทเตรียมเสนอขายหุ้นกู้ประเภทไม่ด้อยสิทธิ ไม่มีประกัน มีผู้แทนผู้ถือหุ้นกู้มูลค่า 2,000 ล้านบาท ให้กับประชาชนทั่วไป ซึ่งไม่ใช่ผู้ลงทุนสถาบัน โดยหุ้นกู้มีอายุ 2 ปี ดอกเบี้ยคงที่ 6.05% ต่อปี จ่ายดอกเบี้ยทุก 3 เดือน มูลค่าที่ตราไว้หน่วยละ 1,000 บาท จองซื้อขั้นต่ำ 1 แสนบาท และเพิ่มขึ้นเป็นทวีคูณของ 1 แสนบาท เปิดให้จองซื้อได้ตั้งแต่วันที่ 24-27 มิ.ย.นี้ ที่ธนาคารกรุงไทยทุกสาขา 
“หุ้นกู้ล็อตนี้มีจุดเด่นคือ มีอายุเพียง 2 ปีเท่านั้น และยังให้ผลตอบแทนสูงถึง 6.05% ต่อปี ซึ่งคาดว่าจะได้รับความสนใจในช่วงที่แนวโน้มอัตราดอกเบี้ยเงินฝากอยู่ในระดับต่ำ” น.ส.ศิริรัตน์ กล่าว
สำหรับเงินที่ได้จากการออกหุ้นกู้จะใช้เป็นแหล่งเงินทุนหมุนเวียน และรองรับการขยายธุรกิจของบริษัท
ด้านนายชัยณรงค์ เอื้อสิทธิชัย ผู้ช่วยกรรมการผู้จัดการใหญ่ สายงานธุรกิจรายย่อยและเครือข่ายธนาคารกรุงไทย ผู้จัดจำหน่ายหุ้นกู้ล็อตนี้ เปิดเผยว่า ธนาคารกรุงไทยยังได้ให้การสนับสนุนสินเชื่ออัตราดอกเบี้ยพิเศษ พร้อมเงื่อนไขการผ่อนชำระพิเศษให้แก่ลูกค้าที่ซื้อที่อยู่อาศัยในโครงการของ PF ทั้งบ้านและคอนโดมิเนียม รวม 20 โครงการ 
ทั้งนี้ เงื่อนไขทางการเงินเป็นปัจจัยที่มีผลต่อการตัดสินใจของกลุ่มผู้ซื้อบ้าน ดังนั้น ทางธนาคารจึงได้ให้ความร่วมมือในการเสนออัตราดอกเบี้ยคงที่ 1% 2 ปีแรก และยังเพิ่มสิทธิพิเศษ ผ่อนเพียงล้านละ 1,000 บาท ซึ่งสามารถลดค่าใช้จ่ายในการผ่อนชำระได้ถึง 86% เมื่อเทียบกับอัตราการผ่อนทั่วไปที่ต้องผ่อนโดยเฉลี่ยล้านละ 7,000 บาท โดยสิทธิพิเศษนี้ สำหรับลูกค้าผู้ซื้อบ้านเดี่ยวและทาวน์เฮาส์ ใน 16 โครงการ ภายใต้แบรนด์เพอร์เฟค เพลส, เพอร์เฟค พาร์ค, เดอะ วิลล่า, มณีรินทร์ เลค&amp;พาร์ค, โมดิวิลล่า และเดอะ เมทโทร 
นอกจากนี้ ยังมีเงื่อนไขการเงินพิเศษ สำหรับผู้ซื้อคอนโดมิเนียมสร้างเสร็จพร้อมอยู่ใน 4 โครงการ ได้แก่ เดอะเลค@เมโทร พาร์ค สาทร และไอคอนโด 3 ทำเล ได้แก่ งามวงศ์วาน สุขาภิบาล 2 และสุขุมวิท 105 ให้เป็นเจ้าของได้สบายๆ พร้อมดอกเบี้ยพิเศษ ผ่อนธนาคารเพียงเดือนละ 999 บาท นาน 1 ปี และยังกู้ได้เต็มวงเงิน
ทางด้านทริส เรทติ้ง ยืนยันอันดับเครดิตหุ้นกู้มีการค้ำประกันของบริษัท ไทยโอริกซ์ลีสซิ่ง ที่ระดับ “AA+” ด้วยแนวโน้ม “คงที่” โดยหุ้นกู้ของบริษัทได้รับการค้ำประกันเต็มจำนวน โดยบริษัทแม่คือ ORIX Corporation (ORIX) ในประเทศญี่ปุ่น ซึ่งได้รับการจัดอันดับเครดิตที่ระดับ “A” จากสแตนดาร์ด แอนด์ พัวส์ และ “Baa2” จากมูดี้ส์ อินเวสเตอร์ เซอร์วิส
อันดับเครดิตของหุ้นกู้ดังกล่าวอยู่บนพื้นฐานความน่าเชื่อถือของ ORIX ซึ่งค้ำประกันหุ้นกู้แบบไม่มีเงื่อนไขและไม่สามารถเพิกถอนได้ ทั้งนี้ ภายใต้กฎหมายของประเทศญี่ปุ่น ผู้ค้ำประกันจะให้การค้ำประกันเต็มจำนวน โดยไม่มีเงื่อนไขและไม่สามารถเพิกถอนได้